সোমবাৰে নিশা নগাঁও জিলাৰ চামগুৰি আৰক্ষী থানাৰ অন্তৰ্গত সোনাৰিবালিত সংঘটিত হোৱা এক মুখামুখি পথ দুৰ্ঘটনাত গুৰুতৰভাৱে আহত হোৱা এজন ট্ৰাক চালকে আজি চিকিৎসাধীন অৱস্থাত শেষ নিশ্বাস ত্যাগ কৰে।
নিহত চালক গৰাকীক কাৰ্ৱি আংলং জিলাৰ বকুলীয়া ঘাটৰ প্ৰয়াত মন মোহন কোচৰ পুত্ৰ দিলীপ কোচ (৩৫) বুলি চিনাক্ত কৰা হৈছে।
প্ৰাপ্ত তথ্য মতে কালি নিশা প্ৰায় ১০ঃ৩০ বজাত সোনাৰিবালিৰ ৩৭ নং ৰাষ্ট্ৰীয় ঘাইপথত যোৰহাটৰ পৰা গুৱাহাটী অভিমুখী এ এছ ০১ ই চি ৯৩৭১ নম্বৰৰ ট্ৰাকখনে গুৱাহাটীৰ পৰা লখীমপুৰ অভিমুখে আহি থকা এ এছ ০১ ই চি ৮৭৩৫ নম্বৰৰ মিনি ট্ৰাকখনত খুন্দা মৰাৰ ফলত উক্ত দুৰ্ঘটনাটো সংঘটিত হৈছিল।
দুৰ্ঘটনাটোত গুৱাহাটী অভিমুখী ট্ৰাকখনৰ চালক দিলীপ কোচ গুৰুতৰভাৱে আহত হয়।
পিছত ঘটনাস্থলীত চামগুৰি আৰক্ষী উপস্থিত হৈ আহত চালকজনক উদ্ধাৰ কৰি নগাঁও অসামৰিক চিকিৎসালয়লৈ প্ৰেৰণ কৰিছিল যদিও আজি দুপৰীয়া দিলীপে চিকিৎসাধীন অৱস্থাতে মৃত্যুবৰণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
